એક બહુ સરસ કવિતા યાદ આવે છે શબ્દ 'મદહોશી' ઉપરથી કે "ચલો ફિર એક સજદા કરે આલમ હે મદહોશીકા, લોગ કહેતે હૈ કી સાગર કો ખુદા યાદ નહિ." મદહોશીનો મતલબ તમે કદાચ ગાંડપણ કે કોઈ એક પ્રવૃતિમાં રસપૂર્વક ગૂંથાઈ જવું એવું થાય કે જેમાં બીજી કોઈ જ બાબત તમારી નજર સામે ના આવે. પછી એ મદહોશી ભલે રાજકારણની ખુરશી જીતવાથી માંડીને વિકાસ કરવાની કેમ ન હોય ? દરેક લોકોને આજે મદહોશી હોય જ છે. હરિયાણાના ભૂતપૂર્વ મંત્રી અને હાલમાં જેલમાં મદહોશી જેવી હાલતમાં રહેલા ગોપાલ કાંડા જેવા ભક્ષકને પણ છોકરીઓની મદહોશી હતી અને તેના પરિણામ સ્વરૂપે ગીતિકા નામની છોકરીને તાજેતરમાં જ આત્મહત્યા કરી છે તેવા અહેવાલ છે. વર્ષ ૨૦૦૪ માં તનવીર ખાન કે જે બહુ જ પ્રસિદ્ધ ફિલ્મ નિર્માતા છે તેમણે એક ફિલ્મ બનાવેલી કે જેનું નામ હતું "મદહોશી" અને તેના કલાકારોમાં મારી શ્રેષ્ઠ મિત્ર બિપાશા બાસુ, જોહન અબ્રાહમ, સ્વેતા તિવારી અને પ્રિયાંશુને લેવામાં આવેલ હતા. આ ફિલ્મ બહુ બોક્ષ ઓફીસ ઉપર પોતાનો કબજો જમાવી શકી નહિ પરંતુ આજે પણ એ ફિલ્મનું નામ યાદ આવે તો બિપાશા બાસુનું નામ તરત જ દિલો દિમાગ ઉપર છવાઈ જાય છે કેમ કે "મદહોશી" જેવા પિકચરો અને ગીતોમાં આવીને બિપાશા બાસુએ પોતાની એક છાપ 'મદમસ્ત જવાની' જેવી બનાવી લીધી છે અને કદાચ એટલા માટે જ એક કન્ઝ્યુમરનું ઉપ્તાદન કરતી કંપનીએ બિપાશા બાસુને પોતાની સ્લીમ રહેવાની કે ઝીરો ફિગર રાખવાની જાહેરાતમાં ચમકાવી છે. ભૂતકાળમાં બિપાશા બાસુને કેટલાયે પત્રકારો અને દર્શકો દ્વારા "એક કાળી બિલાડી" અને "બ્લેક બ્યુટી" તરીકે પણ સંબોધવામાં આવી હતી. બિપાશા બાસુના વખાણ કરવાને બદલે હવે જરા આપના મૂળ વિષય ઉપર આવીએ.